Hera.bg - Женските сълзи – сила или слабост
Ние жените плачем от болка и радост, от обида и самосъжаление, от премного чувства и от техния недостиг. И макар в очите на околните, сълзите да изглеждат като признак на слабост, като нищо друго, те ни носят желаното облекчение.
Може би ще се се учудите, но за сълзите съществува цяла наука, наречена лакримология. Тя е установила, че т. н. „силни хора” – най-вече мъже, които сдържат сълзите си, вредят на физическото и психическото си здраве, а също така имат по-кратка продължителност на живота. Причината е много проста – плачът е най-бързият и ефективен начин тялото ни да се избави от хормона на стреса кортизол. Затова, ако задържате обидата и сълзите си, страдат сърцето, кръвоносните съдове и целия ви организъм. Но това важи не само за негативните емоции. Извънмерната радост и еуфорията от щастие също повишават кръвното налягане и могат да доведат до аритмия. Затова и в такива моменти ни спохожда плачът и регулира тези крайни емоции.
Оказва се, сълзите са ефективен начин за самолечение на тялото и душата. За съжаление обаче с възрастта все по-често ги преглъщаме, робувайки на обществения стереотип. И все пак ние жените сме в много „по-близки отношения” със сълзите, отколкото са мъжете. Дори си позволяваме да ги използваме като оръжие срещу другия пол, когато аргументите ни в спора са изчерпани. Защото пред женския плач капитулират дори най-силните представители на мъжката половина на човечеството.
Всъщност сълзите дълбоко объркват и плашат мъжете. Да, именно плашат, а не трогват, защото са свързани със свръхемоционалност и чувствителност – територия, на която представителите на силния пол се чувстват като в небрано лозе. И затова се предават.
С помощта на сълзите можем да получим желаното, да излезем победителки в спора, дори да избегнем отговорност. Но както всяка друга манипулация и тази може да се радва само на временен успех. Честият плач води до отчуждение в двойката. Партньорът ви ще спре да ви се доверява, за да не ви разстрои, ще изпитва постоянно чувство за вина и в крайна сметка няма дълго да издържи на това напрежение. Ако не целите точно това, не използвайте сълзите като средство за манипулация. Плачете само за здраве, най-добре на рамото на някоя близка приятелка, а за общуването със силния пол предпочитайте конструктивния и откровен диалог
Виж още статии за: Здравето · Любопитно · Жените днес · Мъжете ·
Сълзите са реката на живота.Понякога е хубаво човек да си поплаче независимо дали от обида или радост.Радостните сълзи разбира се че са за предпочитане.А това че мъжете не се трогват от женски сълзи не съм съгласен.Ние не сме безчувственни или поне не всички.Има и жени с корави сърца.А хормона на стреса дали се намалява не мога да кажа.Само знам че обикновенно хората казват едно и също.Олекна ми.
да сълзите за мен са символ на моята вътрешна сила те са моето средство да излея болката гнева обидата и всички насъбрали се емоции в душата ми те са средството което ми помага да се справя със стреса напрежението и обидата та аз съм "ГОЛЯМА РЕВЛА" както казва баща ми